สมคิด โชว์เศรษฐกิจไทยฟื้น
คลังลั่นปฏิรูปภาษีลดความเหลื่อมล้ำสังคม,สมคิด นำทีมเศรษฐกิจโชว์ผลงานรัฐบาลครบรอบ 1 ปี มั่นใจจีดีพีปีหน้าพุ่งไม่มีถดถอยอย่างแน่นอน หลังดัชนีชี้วัดทางด้านความเชื่อมั่นผู้บริโภคออกมาดี ด้านขุนคลัง อภิศักดิ์ ตั้งเป้าปฏิรูปโครงสร้างภาษีปีหน้า ลดต้นทุนผู้ประกอบการ และลดภาษีเงินได้บุคคลธรรมดา,นายสมคิด จาตุศรีพิทักษ์ รองนายกรัฐมนตรี กล่าวในงานแถลงผลงานรัฐบาลในรอบ 1 ปีของกลุ่มเศรษฐกิจว่า ระบบการเมืองของไทยนั้นบางครั้งมีข้อจำกัด การแข่งขันกันมากเกินไปในทางการเมือง ทำให้นโยบายต่างๆ เล็งผลแค่ระยะสั้นต้องการแค่ให้ประชาชนเลือกตั้งให้พรรคของตัวเอง แต่ผลกับประเทศในระยะยาวไม่เกิดขึ้น ขณะเดียวกันก็เกิดปัญหาการไม่สานต่อในเชิงนโยบายตลอดเวลา 10 ปีที่ผ่านมา เมื่อมีรัฐบาลใหม่ที่เข้ามาใหม่ ไม่เอานโยบายของเก่าก็เปลี่ยนใหม่ กลายเป็นนโยบาย,ที่บีบคั้นเอาแต่ผลประโยชน์ในเฉพาะหน้า ไม่มีการเน้นผลในระยาว ทำให้ปัญหาต่างๆของประเทศไม่ได้รับการแก้ไข เกิดปัญหาในเชิงโครงสร้าง และค่อยๆถดถอย,ผมเคยพูดในงานของสถาบันอนาคตไทยศึกษาเมื่อ 2 ปีที่แล้ว สมัยนั้นผมได้เตือนว่า ถ้าเราไม่รีบปรับเปลี่ยนเราจะค่อยๆ ถดถอยเหมือนประเทศฟิลิปปินส์เมื่อ 30 ปีที่แล้วและได้ให้เหตุผลไปหลายอย่าง และไม่คาดคิดว่า วีดิโอที่ถ่ายเมื่อ 2 ปีที่แล้วถูกนำมาหมุนเวียนกันใหม่ เสมือนหนึ่งว่า ผมกำลังตำหนิรัฐบาลชุดนี้ นี่คือการเมืองของไทยที่ทำให้หลายฝ่ายไม่สามารถเข้ามาร่วมกันทำงานอย่างสร้างสรรค์ประเทศกลายเป็นสนามรบทางความคิด สนามรบแห่งการช่วงชิงอำนาจ บรรยากาศที่ควรจะเกื้อหนุนให้เกิดการพัฒนาประเทศจึงกลายเป็นสนามที่คอยตำหนิ ติเตียน วิพากษ์วิจารณ์ คอยจับผิด ทำให้แต่ละรัฐบาลที่ขึ้นมาไม่กล้าทำอะไรที่จริงจังในระยะยาว,นายสมคิด กล่าวว่า ทีมเศรษฐกิจชุดใหม่เข้ามาทำงานสิ่งแรกคือทำอย่างไรที่จะให้ฟื้นความเชื่อมั่นกลับคืนมา ทำอย่างไรให้เศรษฐกิจหยุดการทรุดถอยต่อไป ถ้าหยุดไม่ได้ ประชาชนขาดความมั่นใจ ต่างประเทศก็ไม่มั่นใจสิ่งต่างๆที่คิดจะให้,เกิดในระยะต่อไปก็จะไม่เกิดขึ้น สิ่งที่สร้างให้ความมั่นใจกลับคืนมาคือ ความชัดเจนของการทำงาน โดยตั้งแต่วันแรกที่เข้ามาทำงานได้ประกาศไปอย่างชัดเจนแล้วว่าจะทำอะไรบ้าง และจากวันนั้นถึงวันนี้ ไม่เคยออกนอกเส้นทางที่ประกาศไว้แต่อย่างใด ขณะเดียวกัน ได้แสดงให้เห็นความมุ่งมั่นที่จะทำอย่างจริงจังในช่วง 3 เดือนที่ผ่านมา ทำงานกันโดย ไม่ได้หยุดพัก เพื่อให้มาตรการกระตุ้นเศรษฐกิจเกิดการหมุนเวียนมากขึ้น,สิ่งที่รัฐบาลได้ดำเนินการมาทำให้เกิดผลในทางบวก พิจารณาจากดัชนีชี้วัดต่างๆที่ดีขึ้น ทั้งดัชนีความเชื่อมั่นของสภาอุตสาหกรรมแห่งประเทศไทย (ส.อ.ท.) และดัชนีความเชื่อมั่นของผู้บริโภคที่ทางมหาวิทยาลัยหอการค้าไทยจัดทำขึ้นก็ดีขึ้นเช่นกัน จึงไม่ต้องแปลกใจที่ในไตรมาสที่ 3 ปีนี้ ผลิตภัณฑ์มวลรวมภายในประเทศถึงเติบโตได้ 2.9% และคาดว่าภาวะทรุดตัวอย่างรุนแรงจะไม่เกิดขึ้น คือสิ่งที่รัฐบาลได้พยายามผลักดันมาโดยตลอด,นายอภิศักดิ์ ตันติวรวงศ์ รมว.คลัง กล่าวว่าการทำงานที่ผ่านมามีหัวใจ 2 เรื่องคือ 1.การดูแลให้เศรษฐกิจเจริญเติบโตได้ โดยไม่ทรุดตัวลงและพยายามสร้างอนาคตให้เศรษฐกิจของไทยให้เติบโตได้อย่างมั่นคง และ 2.การปฏิรูปการทำงานของกระทรวงการคลัง มีหลายเรื่องทั้งภาษี การทำงาน การแก้ปัญหาความเหลื่อมล้ำและการดูแลผู้สูงอายุ นอกจากนี้ ยังเดินหน้าแผนยุทธศาสตร์การพัฒนาโครงสร้างระบบการชำระเงินแบบอิเล็กทรอนิกส์แห่งชาติ หรือ National e-Payment ซึ่งจะช่วยลดต้นทุนผู้ประกอบการได้เป็นเงินจำนวนมาก,ขณะเดียวกัน ยังได้วางแผนปฏิรูปภาษีเงินได้บุคคลธรรมดา ซึ่งขณะนี้ทำเสร็จแล้วรอการนำเสนอคณะรัฐมนตรี (ครม.) เพื่อนำไปใช้ในปีหน้า ส่วนภาษีที่ดินและสิ่งปลูกสร้างจะพยายามออกแบบให้เป็นธรรมและไม่เป็นภาระของประชาชน ซึ่งคงออกมาในต้นปีหน้าเช่นกัน ส่วนการลดความเหลื่อมล้ำก็พยายามให้เกิดมากขึ้น จึงมีการออกกองทุนการออมแห่งชาติ (กอช.) และกองทุนที่ช่วยเหลือเกษตรกร และสิ่งที่อยากเห็นจริงๆ คือ ให้บริษัทขนาดใหญ่ช่วยบริษัทขนาดกลาง บริษัทขนาดกลางช่วยบริษัทขนาดเล็ก และบริษัทขนาดเล็กช่วยท้องถิ่น ซึ่งได้ฝากให้เจ้าหน้าที่กระทรวงการคลังทำให้เกิดแรงจูงใจให้สังคมไทยเอื้ออาทรต่อกัน เพื่อปัญหาความเหลื่อมล้ำจะหายไป ส่วนสังคมผู้สูงอายุ ได้มีมาตรการส่งเสริมการช่วยเหลือคนสูงอายุ,ขณะที่ นายอาคม เติมพิทยาไพสิฐ รมว.คมนาคม กล่าวว่า เรื่องสำคัญที่ต้องทำในระยะยาวคือ การวางระบบโครงสร้างพื้นฐานของประเทศ แม้จะมีแผนยุทธศาสตร์ที่วางไว้แล้ว 20 ปี แต่ในระยะยาวต้องวางแผนไว้ล่วงหน้า 30-50 ปี ถือเป็นการลงทุนที่คุ้มค่าสำหรับอนาคตของประเทศ จากที่ผ่านมา ประเทศไทยเว้นการลงทุนโครงการขนาดใหญ่มานานมากถึง 10 ปี โดยมีการลงทุนสร้างสนามบินสุวรรณภูมิปี 2549 และรถไฟฟ้าใต้ดินในปี 2547 ขณะที่การลงทุนโครงการขนาดใหญ่ที่จะทำในปี 2559 งบลงทุนที่ลงไปในภาคเศรษฐกิจจะเริ่มเห็นผลกลางปี 2559 เป็นต้นไปและถ้าทุกโครงการเป็นไปตามแผนจะส่งผลต่อการเสริมสร้างเศรษฐกิจไทยไปอีก 10 ปี.
สมคิด นำทีมเศรษฐกิจโชว์ผลงานรัฐบาลครบรอบ 1 ปี มั่นใจจีดีพีปีหน้าพุ่งไม่มีถดถอยอย่างแน่นอน หลังดัชนีชี้วัดทางด้านความเชื่อมั่นผู้บริโภคออกมาดี ด้านขุนคลัง อภิศักดิ์ ตั้งเป้าปฏิรูปโครงสร้างภาษีปีหน้า 
สมคิด จาตุศรีพิทักษ์,ปฏิรูป,อาคม เติมพิทยาไพสิฐ,ทีมเศรษฐกิจ,จีดีพี,ลดต้นทุน,ลดภาษีเงินได้บุคคลธรรมดา,ข่าว,ไทยรัฐฉบับพิมพ์